94/563/EY: Komission päätös, tehty 27 päivänä heinäkuuta 1994, otsonikerrosta heikentävistä aineista annetun neuvoston asetuksen (ETY) N:o 594/91 mukaisesti välttämättömiin käyttötarkoituksiin yhteisössä sallittujen valvottavien aineiden määristä



Virallinen lehti nro L 215 , 20/08/1994 s. 0021 - 0024

Suomenk. erityispainos Alue 15 Nide 13 s. 0205

Ruotsink. erityispainos Alue 15 Nide 13 s. 0205



KOMISSION PÄÄTÖS, tehty 27 päivänä heinäkuuta 1994, otsonikerrosta heikentävistä aineista annetun neuvoston asetuksen (ETY) N:o 594/91 mukaisesti välttämättömiin käyttötarkoituksiin yhteisössä sallittujen valvottavien aineiden määristä (94/563/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen ja erityisesti sen 130 a artiklan, ottaa huomioon otsonikerrosta heikentävistä aineista 4 päivänä maaliskuuta 1991 annetun neuvoston asetuksen (ETY) N:o 594/91(1), sellaisena kuin se on muutettuna asetuksella (ETY) N:o 3952/92(2), sekä katsoo, että otsonikerrosta koskevan huolestuneisuuden vuoksi komissio on päättänyt tietyistä valvottavista aineista luopumisesta Montrealin pöytäkirjassa määrättyä aikaisemmin, 1 päivästä tammikuuta 1995, asetuksessa (ETY) N:o 594/91, sellaisena kuin se on muutettuna, säädetään, että komissio määrittää ne mahdolliset välttämättömät käyttötarkoitukset, jotka voidaan sallia yhteisössä 31 päivän joulukuuta 1994 jälkeen, ja vahvistaa ne valvottavien aineiden määrät, jotka tuottajat voivat tähän tarkoitukseen tuottaa, saattaa markkinoille tai käyttää omiin tarkoituksiinsa, välttämättömät käyttötarkoitukset on määritettävä asetuksen (ETY) N:o 594/91 10 artiklan 2 kohdan ja 11 artiklan 2 kohdan mukaisesti kloorifluorihiilivetyjen osalta, 10 artiklan 3 kohdan ja 11 artiklan 3 kohdan mukaisesti halonien osalta, ja 10 artiklan 4 kohdan ja 11 artiklan 4 kohdan mukaisesti hiilitetrakloridin osalta, välttämättömien käyttötarkoitusten määrittämisessä käytetyt perusteet ovat Montrealin pöytäkirjan osapuolten neljännessä kokouksessa tehdyn päätöksen IV/25 mukaiset ja seuraavat: a) valvottavien aineiden käyttöä olisi pidettävä "välttämättömänä" ainoastaan, jos: i) se on tarpeen terveyden tai turvallisuuden vuoksi tai erittäin tärkeää yhteiskunnan toiminnalle (henkiset ja kulttuurinäkökohdat mukaan lukien); ii) ei ole korvaavia aineita tai vaihtoehtoisia ratkaisuja, jotka olisivat teknisesti ja taloudellisesti toteutettavissa sekä ympäristön ja terveyden kannalta hyväksyttäviä; b) valvottavien aineiden mahdollinen tuotanto ja kulutus välttämättömiin käyttötarkoituksiin sallitaan ainoastaan, jos: i) on toteutettu kaikki taloudellisesti mahdolliset toimenpiteet valvottavan aineen välttämättömän käytön ja siitä aiheutuvien päästöjen vähimmäistämiseksi; ii) valvottavaa ainetta ei ole saatavilla riittävää määrää ja laatua nykyisissä uusien tai kierrätettyjen valvottavien aineiden varastoissa, ottaen huomioon kehitysmaiden valvottavien aineiden tarpeet; saatuaan joukon hakemuksia jäsenvaltioilta komissio, jota on avustanut asetuksen (ETY) N:o 594/91 12 artiklan mukaisesti perustettu hallintokomitea, on hyväksynyt ainoastaan hakemukset, joita pidetään päätöksessä IV/25 vahvistettujen, välttämättömiin käyttötarkoituksiin liittyvien perusteiden mukaisina edellä esitetyllä tavalla, määritetyt välttämättömät käyttötarkoitukset jakaantuvat neljään luokkaan eli lääketieteelliseen käyttöön, käyttöön liuottimena, laboratoriokäyttöön ja muuhun käyttöön, ja määrällisesti tärkein välttämätön käyttötarkoitus on lääketieteellinen käyttö inhalaattori-annostelupumppuihin astman ja muiden kroonisten, hengitysteiden ahtauman aiheuttamien sairauksien hoidossa, kuten UNEP:n teknologinen ja taloudellinen arviointilautakunta Montrealin pöytäkirjan osapuolille maaliskuussa 1994 antamissaan suosituksissa huomauttaa, tämä päätös on tehty asetuksen (ETY) N:o 594/91 12 artiklassa säädettyä menettelyä noudattaen, luettelo välttämättömistä käyttötarkoituksista ja valvottavien aineiden määristä annetaan tämän päätöksen liitteessä tiedoksi aineita tuottavalle ja käyttävälle teollisuudelle, ja kunkin valvottavan aineen tuottajakohtaiset tuotantomäärät esitetään komission päätöksessä myöhemmässä vaiheessa, ON TEHNYT TÄMÄN PÄÄTÖKSEN: 1 artikla 1 Kloorifluorihiilivetyjen, halonien ja hiilitetrakloridin sovitut välttämättömät käyttötarkoitukset ja kokonaismäärät, jotka tuottajat voivat saattaa markkinoille tai itse käyttää vuonna 1995, esitetään liitteessä. 2 Tätä päätöstä sovelletaan seuraavasti: Valvontajakso: 1 päivästä tammikuuta 31 päivään joulukuuta 1995. 2 artikla Tämä päätös on osoitettu kaikille jäsenvaltioille. Tehty Brysselissä 27 päivänä heinäkuuta 1994. Komission puolesta Yannis PALEOKRASSAS Komission jäsen (1) EYVL N:o L 67, 14.3.1991, s. 1 (2) EYVL N:o L 405, 31.12.1992, s. 41 LIITE LUETTELO VÄLTTÄMÄTTÖMISTÄ KÄYTTÖTARKOITUKSISTA EUROOPAN YHTEISÖSSÄ VUONNA 1995 JA KOKONAISMÄÄRÄT EUROOPAN YHTEISÖSSÄ A. Lääketieteellinen käyttö CFC i) Inhalaattori-annostelupumppujen valmistus astman ja muiden kroonisten hengitysteiden ahtauman aiheuttamien keuhkosairauksien hoitoon. CFC 11, 12, 113, 114 Määrä: 9 160 t ii) Lääketieteellisten proteesien puhdistus. CFC 113 Määrä: 199 t iii) Käyttö liuottimena silikoniliuoksen valmistamisessa lääketieteellisten laitteiden pinnoittamiseksi upottamalla. CFC 113 Määrä: 43 t iv) Käyttö etyleenioksidin laimentimena silmävoiteissa käytettävän kloramfenikolijauheen steriloinnissa. CFC 12 Määrä: 0,4 t B. Käyttö liuottimena B.1 CFC i) Sormenjälkien paperille kehittämiseen käytetyt reagenssit. CFC 113 Määrä: 10 t ii) Käänteisosmoosimembraanien valmistamiseen elintarvike- ja lääketeollisuudessa käytetty inertti liuotin. CFC 113 Määrä: 10 t B.2 Hiilitetrakloridi (CCl4) i) Klooratun kumin ja klooratun parafiinin valmistus sekä käyttö välituotteena kasvinsuojeluvalmisteisiin. Määrä: 100 t ii) Klooratun kumin valmistus. Määrä: 20 t iii) Optisten kuitujen valmistus. Määrä: 10 t iv) Käyttö NCl3:n liuottimena kloorin valmistuksessa. Määrä: 520 t v) Kloorin puhdistus ja absorptiotislaus. Määrä: 50 t vi) Tereftaloyylidikloridin valmistus. Määrä: 72 t C. Laboratoriokäyttö Laboratoriokäyttöön kuuluvat nykyään seuraavat sovellukset: laitteiden kalibrointi; käyttö uuttoliuottimina, laimentimina, kantoaineina kemiallisissa määrityksissä; biokemian tutkimuksessa; inertteinä liuottimina kemiallisissa reaktioissa; kantoaineina tai laboratoriokemikaaleina, sekä muut erittäin tärkeät määritys- ja koesovellukset. Erityisesimerkkejä näistä käyttötarkoituksista ovat: C.1 CFC i) CFC 113:n käyttö orgaanisten yhdisteiden uuttamiseen. ii) Jäähdytysjärjestelmien kuivaussuodattimien laadunvalvonta (ASHRAE SPC 63.2P, DIN 8948 ja 8949). CFC 113 iii) Vaihtoehtoisten ponneaineiden tutkiminen ja kehittäminen kovettuvalle polyuretaanivaahdolle. CFC 11 iv) CFC 113:n käyttö vedessä olevan öljyn määrittämiseksi (Pariisin yleissopimus DS/R 209) C.2 Hiilitetrakloridi (CCl4) i) Käyttö vesimäärityksissä (direktiivi 79/869/ETY, Pariisin yleissopimus DS/R 209) ii) Käyttö kaasusuodattimien testaukseen (direktiivi 89/686/ETY, DS/EN 141) iii) Käyttö halogenointireaktioissa tutkimuslaboratoriossa iv) Käyttö standardeina kemikaalien ja veden, ilman, jne. orgaanisen pilaantumisen valvonnassa v) Käyttö uuttoaineena ja liuottimena määrittelemätöntä tarkoitusta varten tehtävään määritykseen vi) Yleinen laboratorio- ja tutkimuskäyttö: otsonikerrosta heikentävien aineiden termodynamiikan, lämpöfysiikan, kemiallisen kinetiikan ja toksikologian tutkimus. Yhteisön kokonaismäärät: >TAULUKON PAIKKA> D. Muu käyttö i) CFC 11:n käyttö lämmönsiirtonesteenä uraanin rikastamisessa. CFC 11 Määrä: 30 t